Riigikogu poolt tänas sõnaraamatu valmimise eest hea seisnud inimesi Riigikogu aseesimees Keit Pentus. "Paul-Eerik Rummo on ütelnud, et üksteist austavad inimesed leiavad kergesti ühise keele. Gigantset tööd nõudnud Eesti-Vene sõnaraamat just selliseid ühist keelt  otsivaid inimesi aitabki, sest ühise keele leidmiseks on teine kord vaja lisaks austusele ka praktilist abi," ütles Pentus. Ta märkis, et 125.000 sõna sisaldav sõnaraamat on suureks abiks mitte ainult keele õppijaile, vaid ka neile kes loevad raamatuid ja neile, kes kunagi tulevikus hakkavad uusi sõnaraamatuid koostama. Personaalsed tänukirjad mahuka töö eest sõnaraamatu töörühmas said Maimu Liiv, Anne Romet, Asta Õim, Tiiu Lagle, Nelli Melts ja Urmas Sutrop.